กองทุน TMBEAE, M-EM และ WE-DEWORLD มีความแตกต่างกันอย่างไรบ้าง
กองทุน TMBEAE และกองทุน M-EM ซึ่งมีกองทุนหลักคือ Baillie Gifford Worldwide Emerging Markets โดย TMBEAE เพิ่งเปลี่ยนกองทุนหลักเมื่อ 8 มีนาคม 2021 ส่วน M-EM เพิ่งจัดตั้งกองทุนใหม่เมื่อ 22 มกราคม 2021 และกองทุน WE-DEWORLD จัดตั้งกองทุนเมื่อ 9 เมษายน 2021 ซึ่งมีกองทุนหลักคือ Arisan Developing World Funds 

จุดเด่นของกองทุนหลัก
- Baillie Gifford Worldwide Emerging Markets ที่กองทุน TMBEAE และ M-EM ไปลงทุนนั้น ได้ 5 ดาว Morningstar โดยข้อมูลล่าสุดเดือนกรกฎาคม 2021 กองทุนหลักลงทุนในหุ้นเพียงแค่ 44 ตัว มีความ High conviction ตามแนวของ Baillie Gifford และเมื่อเทียบกับ MSCI Emerging Market กองทุนได้ underweight จีน overweight บราซิลและรัสเซีย ในส่วนของ sector ก็ overweight กลุ่ม Consumer discretionary, Financials และ underweight กลุ่ม Communication services เมื่อเทียบหุ้นรายตัว ก็มีการ overweight TSMC และ Samsung อีกด้วย
- Arisan Developing World Funds ที่กองทุน WE-DEWORLD ไปลงทุน โดยข้อมูลล่าสุดเดือนกรกฎาคม 2021 กองทุนหลักนี้ถือว่ามีความแปลกมาก ๆ เพราะชื่อกองบอกว่าเป็น Developing World แต่เมื่อดูภูมิภาคที่กองทุนไปลงทุนนั้นมีกลุ่มประเทศพัฒนาแล้ว (Developed Market) กว่า 51.5% เกินครึ่งอีก ซึ่งใน 51.5% นี้ก็เป็นสหรัฐฯ ไปแล้วกว่า 40.3% ตามด้วยเนเธอร์แลนด์ 7.7% และฝรั่งเศส 3.5% ทั้งนี้กองทุนลงทุนในกลุ่ม EM อย่างเอเชีย 39.5% ซึ่งก็ underweight จีนอยู่ และยังมีลงทุนใน LATAM 7.8% และรัสเซีย 1.2% 

นอกจากนี้ต้องเรียกว่ากองทุนมีความ Super high conviction เพราะลงทุนในหุ้นเพียง 29 ตัว ซึ่งน้อยกว่า Baillie Gifford ที่ลงทุนในหุ้น 44 ตัว เมื่อดูหุ้นรายตัวก็แตกต่างจาก MSCI Emerging Market แทบทั้งหมด เมื่อเห็นภูมิภาค และหุ้นที่กองทุนไปลงทุนแบบนี้แล้ว ก็ไม่ต้องแปลกใจเลยถ้าจะเห็นผลตอบแทนมีความผันผวนหนักกว่ากองทุนของ Baillie Gifford มาก

ค่าธรรมเนียม
- TMBEAE: TER = 1.788%, FE = 1.5%
- M-EM: TER = 1.958%, FE = 1.5%
- WE-DEWORLD: TER = 1.95%, FE = 1.605%

การป้องกันความเสี่ยงค่าเงิน
- TMBEAE: ป้องกันความเสี่ยงตามดุลยพินิจ
- M-EM: ป้องกันความเสี่ยงตามดุลยพินิจ
- WE-DEWORLD: ป้องกันความเสี่ยงตามดุลยพินิจ (ข้อมูล ณ 31 July 2021 อยู่ที่ 91.02%)
ตลาดการเงิน & ผลิตภัณฑ์และบริการทางการเงิน